Diari Oficial de la Generalitat Valenciana


Sumari del DOGV 8034, del 08-05-2017 (2017/3641)

RESOLUCIÓ de 26 d'abril de 2017, del director general del Servei Valencià d'Ocupació i Formació, per la qual es regula transitòriament el procediment de gestió del fitxer d'experts docents per a impartir cursos de formació professional, en els centres de formació de titularitat de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8034

Data del DOGV
:   08-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3641


Data del document
:   26-04-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * base de dades
    * formació professional
    * ensenyament professional
    * legislació
    * personal docent

RESOLUCIÓ de 26 d'abril de 2017, del director general del Servei Valencià d'Ocupació i Formació, per la qual es regula transitòriament el procediment de gestió del fitxer d'experts docents per a impartir cursos de formació professional, en els centres de formació de titularitat de la Generalitat Valenciana. [2017/3641]  
El fitxer d'experts docents de la Direcció General de Formació i Qualificació Professional del SERVEF, per a la selecció dels professionals encarregats d'impartir cursos de formació professional per a l'ocupació, en els centres de formació de titularitat de la Generalitat Valenciana, es va crear mitjançant una Resolució de 13 d'agost de 2001 (DOGV 4068, 21 d'agost), de la Direcció General del Servei Valencià d'Ocupació i Formació.  
L'esmentat fitxer va ser successivament actualitzat mitjançant la Resolució de 25 d'abril de 2003 (DOGV 4495, 08.05.2003); la Resolució de 9 de setembre de 2004 (DOGV 4854 d'1 d'octubre); la Resolució de 25 d'abril de 2005 (DOGV 5001, 9 de maig); la Resolució d'1 de febrer de 2007 (DOGV 5457 23 de febrer), i la Resolució de 30 de març de 2016 (DOGV 7754, 6 d'abril), totes de la Direcció General del Servei Valencià d'Ocupació i Formació.  
Al llarg d'aquests anys, tant la gestió d'aquest fitxer, com la publicació de les ordres conjuntes de les conselleries d'Economia, Hisenda i Ocupació i de Cultura i Educació de 21 de novembre de 2002 i de 28 d'octubre de 2003, que regulen de forma experimental accions de formació professional integrada en centres públics dependents de la Generalitat Valenciana, com allò que s'ha assenyalat en la disposició addicional primera de la Llei orgànica 5/2002, de 19 de juny, i també el Reial decret 34/2008, de 18 de gener, pel qual es regulen els certificats de professionalitat inclosos en el Repertori Nacional i les successives publicacions mitjançant reials decrets de certificats de professionalitat, amb què s'estableixen noves condicions per a l'ensenyament d'aquests, han posat de manifest la necessitat de regular aquesta matèria amb més profunditat i extensió, donada la incidència que té, no sols a fi de garantir una formació de qualitat i conseqüent amb els principis inspiradors del Sistema Nacional de Qualificacions i Formació Professional, sinó també amb l'objectiu d'assegurar que la designació d'experts docents, a través d'esmentat fitxer, s'efectua amb la màxima agilitat, transparència i igualtat en l'accés.  
Amb aquest fi, la Direcció General del Servei Valencià d'Ocupació i Formació està tramitant, amb la participació i cooperació dels agents socials implicats en la matèria, una nova norma jurídica que introdueix importants novetats i té en comptes aspectes fins ara no regulats en les anteriors resolucions.  
No obstant això, l'establiment de les disposicions normatives mitjançant les quals es vol procedir a la regulació ex novo del fitxer d'experts docents requereix un instrument jurídic adequat que, per imperatiu legal, ha de sotmetre's a la tramitació pertinent, la qual cosa provoca que la seua entrada en vigor es dilate en el temps més del que s'ha desitjat, de manera que es fa imprescindible la publicació de la present resolució amb caràcter transitori i vigència limitada al present exercici 2017, a fi d'impartir les especialitats formatives corresponents en centres de formació de titularitat de la Generalitat Valenciana.  
  
Donat el caràcter eventual de la present resolució i amb la finalitat d'agilitar la gestió de la programació de les accions formatives programades pels centres SERVEF de Formació per al present exercici 2017, aquesta Direcció General considera raonable recuperar les relacions confeccionades a l'empara de la Resolució de 30 de març de 2016, que coincidisquen amb aquelles, si bé es deixa de banda el sistema de rotació previst al seu dia i es procedeix a l'actualització dels mèrits dels aspirants.  
D'altra banda, la Subdirecció General de Polítiques Actives d'Ocupació del SEPE, mitjançant successives resolucions, ha donat de baixa en el Catàleg d'Especialitats del Servei Públic d'Ocupació Estatal (d'ara en avant SEPE) un nombre important d'especialitats formatives que figuraven en el fitxer.  
  
  
Per la qual cosa, fins que no es pose en funcionament la nova ferramenta, mitjançant la publicació de la disposició anteriorment mencionada, adaptada als requisits dels certificats de professionalitat, resulta indispensable actualitzar la relació d'especialitats incloses en aquest per haver causat baixa en el Catàleg d'Especialitats del SEPE i regular, transitòriament, el règim de selecció i designació dels experts docents.  
  
Per això, d'acord amb les competències que en matèria de formació professional ocupacional i contínua s'atribueixen al director general del Servei Valencià d'Ocupació i Formació (d'ara en avant SERVEF), en virtut de l'article 14.1.f del Decret 194/2013, de 20 de desembre, del Consell, pel qual s'aprova el Reglament d'organització i del règim jurídic del SERVEF, resolc:  
  
Primer. Objecte  
L'objecte de la present resolució és articular el règim transitori de selecció i designació dels experts docents, fins que es produïsca l'aprovació i la publicació de la disposició per la qual es constituïsca i regule el nou fitxer, mitjançant la modificació del que ha estat configurat per les resolucions de 13 d'agost de 2001, de 25 d'abril de 2003, de 9 de setembre de 2004, de 25 d'abril de 2005, d'1 de febrer de 2007, i la Resolució de 30 de març de 2016, en aquelles especialitats en situació de baixa en el Catàleg d'Especialitats del SEPE, les quals figuren en annex I; tot això d'acord amb el que estableix l'apartat dotzé, punt 4, de la Resolució d'1 de febrer de 2007, de la Direcció General del Servei Valencià d'Ocupació i Formació.  
  
  
Segon. Iniciació del procediment de selecció d'experts docents  
  
1. D'acord amb el que estableix el punt 1 de l'apartat dotzé de la Resolució d'1 de febrer de 2007, el centre de formació que programe una acció formativa ha de sol·licitar al Servei de Centres de Formació Professional per a l'Ocupació, dependent de la Subdirecció General de Formació Professional per a l'Ocupació, que es designe un expert docent que en siga professor.  
2. Aquest servei ha de facilitar el docent que corresponga segons l'ordre de prelació establit en la llista corresponent o, si és el cas, ha de notificar per escrit l'absència d'aquest quan no n'hi haja cap de disponible, o bé, perquè la llista estiga esgotada, i també quan no figure l'acció formativa programada entre les especialitats del fitxer.  
  
3. En absència de cap expert docent disponible, el Servei de Centres de Formació Professional per a l'Ocupació ha de dirigir una autorització expressa al Centre SERVEF de Formació, que tinga encomanada la iniciació del procediment per a la tramitació d'ofertes de l'especialitat programada, el qual ha de presentar una oferta d'ocupació firmada pel seu director, en el centre SERVEF d'Ocupació de la seua província establit a aquest efecte en l'annex II de la present resolució, la qual s'ha d'ajustar als requisits mínims del perfil del certificat de professionalitat o programa formatiu del Catàleg d'Especialitats Formatives del SEPE.  
4. En l'emplenament de l'oferta d'ocupació, model d'oferta INS0043E que figura en l'annex III, han de tindre's en compte les prescripcions següents:  
  
A) Condicions de treball:  
En la pàgina 2, el punt 3 «Ocupacions», de l'encasellat T denominat «Condicions de Treball», s'ha de fer constar l'ocupació de «formadors de formació ocupacional no reglada, amb codi 08078560.» Junt amb aquella, en la casella corresponent a l'experiència en mesos s'ha de fer constar un mínim d'un mes.  
L'altra o les altres ocupacions seran algunes de les que apareixen en la llista d'ocupacions amb Codi Nacional d'Ocupacions (CNO) i que han de tindre correlació amb l'especialitat formativa que es vol impartir.  
  
Com a ferramenta informativa interna per a l'obtenció dels codis i ocupacions, els centres de formació disposen de taules a les quals es pot accedir mitjançant la ruta següent:  
  
TAURE - ordenació - taules auxiliars - llista CNO  
  
En tot cas, el director del centre de formació que tinga encomanada la tramitació d'ofertes de l'especialitat programada, en col·laboració amb el director del centre SERVEF d'ocupació, ha d'assegurar-se que els requisits mínims de l'oferta no són de caràcter genèric, sinó que s'ajusten al perfil de l'especialitat a impartir i, en cas contrari, cal determinar en l'oferta d'ocupació les ocupacions més adequades a l'especialitat.  
  
B) Requisits generals:  
En el punt 1, «Requisits», de l'encasellat R denominat «Requisits generals», de la pàgina 2 del model adés esmentat, no s'omplirà la casella «situació laboral».  
  
C) Àmbit de recerca:  
En el punt 3 «àmbit de recerca» de l'encasellat i pàgina mencionats en la lletra B), es farà constar el de la província en què s'haja programat el curs.  
  
D) Requisit metodològic  
És el centre SERVEF d'Ocupació, en col·laboració amb el centre de formació que gestiona l'oferta, el que ha d'incorporar en els apartats de l'encasellat que corresponga el requisit metodològic, d'acord amb allò que s'ha especificat en l'annex IV de la present resolució.  
  
Tercer. Fase de sondeig en el Centre d'Ocupació  
1. El centre SERVEF d'Ocupació, de la província en què es trobe el centre SERVEF de Formació que ha cursat l'oferta, ha de realitzar un sondeig en l'àmbit provincial, per generar una llista per cada una de les especialitats oferides. D'aquesta llista s'hauran de traslladar, al centre de formació, preferentment els primers 20 candidats obtinguts.  
2. En els supòsits en què el sondeig haja tret un nombre de candidats inferior a l'assenyalat en l'apartat anterior, o que, sent aquest nombre suficient, una vegada examinats els currículums proposats per la comissió avaluadora, i si es constata la inadequació de tots o alguns dels candidats amb els perfils requerits, de tal forma que la llista merita insuficientment per a aconseguir el nombre mencionat, el centre de formació en cas de considerar-ho necessari, podrà sol·licitar candidats al centre d'ocupació mitjançant la realització, si és el cas, de nous sondejos en idèntics termes i, si no s'obtenen els suficients per aquest mitjà per a cobrir la xifra assenyalada, es podrà publicar l'oferta en la pàgina http://www.servef.gva.es/ca/gvajobs, per seleccionar el nombre d'aspirants restants fins a arribar a la quantitat esmentada.  
Una vegada iniciat el procediment d'ofertes en la pàgina http://www.servef.gva.es/ca/gvajobs, i després d'haver transcorregut set dies sense que es presenten nous candidats, caldrà incloure-hi tots els presentats que complisquen els requisits. Amb l'obtenció d'aquesta última llista i amb independència del resultat d'aquest, es donarà per finalitzada la fase de sondeig.  
3. Quan es considere que el perfil d'algun dels candidats proposats és inadequat, la Comissió de Valoració del centre de formació haurà de justificar aquesta circumstància indicant els motius que concorren de forma individualitzada, i haurà d'emplenar el model normalitzat que s'adjunta a la present resolució com a annex V per a cada un d'aquests.  
  
Quart. Presentació de documentació pels candidats  
Després d'haver acabat la fase de sondeig i, si és el cas, la publicació d'ofertes en http://www.servef.gva.es/ca/gvajobs, el centre de formació haurà de requerir als candidats preseleccionats que en el termini de 5 dies, presenten, preferentment en el registre d'entrada del mateix centre i dirigit a aquest, la documentació necessària per a la baremació dels mèrits que s'especifiquen en l'oferta corresponent, amb l'aportació del document emplenat d'autobaremació que consta en l'annex VI d'aquesta resolució. Els criteris de baremació seran els que figuren en l'annex VII.  
En el cas que els candidats presenten la documentació a què es refereix el paràgraf anterior, en qualsevol dels llocs especificats en l'apartat 4 de l'article 16 de la Llei 39/2015, de d'1 d'octubre, del procediment administratiu comú de les administracions públiques, hauran de comunicar-ho per qualsevol mitjà al centre de formació que haja efectuat el requeriment.  
Únicament caldrà tindre en compte per a la valoració els mèrits al·legats i documentats pels aspirants que hagen sigut adquirits amb anterioritat a la data en què l'oferta d'ocupació haja tingut entrada en el registre del Centre SERVEF d'Ocupació corresponent.  
No es considerarà computable com a mèrit l'experiència professional, docent o la formació presa en consideració per a l'acreditació del compliment dels requisits necessaris per a causar alta en el sistema d'experts docents, sense perjudici que puguen valorar-se unes altres titulacions o acreditacions d'entre les que se citen en el punt 2.a de l'apartat 2 dels annexos VI i VII d'aquesta resolució i d'acord amb els criteris establits per a cada una d'aquelles.  
  
Cinqué. Requisits dels candidats  
1. En el cas que l'oferta d'ocupació tinga per objecte la cobertura de llocs docents per a l'ensenyament d'especialitats formatives corresponents a certificats de professionalitat, els aspirants, per a ser seleccionats, han de complir, almenys, els requisits que per als formadors es defineixen, amb caràcter general, en el Reial decret 34/2008, de 18 de gener, que regula aquesta matèria, a més d'aquells altres que de forma específica s'incloguen en el reial decret regulador del certificat de professionalitat publicat.  
2. Tractant-se d'ofertes d'ocupació, destinades a la provisió de llocs docents amb el propòsit d'impartir especialitats formatives no corresponents a certificats de professionalitat, poden ser seleccionats aquells candidats el perfil dels quals s'ajuste als requisits mínims del personal docent establits en Catàleg d'Especialitats Formatives, que haurà de contindre tota l'oferta formativa desenvolupada en el marc del Sistema de Formació Professional per a l'ocupació en l'àmbit laboral, que caldrà desenvolupar i mantindre permanentment actualitzat per part del Servei Públic d'Ocupació Estatal (SEPE), d'acord amb el que estableix l'article 20.3 de la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral.  
  
  
Sisé. Comissió de Valoració  
1. Es crearà una Comissió de Valoració, a proposta del director del centre de formació que haja cursat la corresponent oferta, que contindrà el nom i els cognoms dels seus membres, la missió principal de la qual consistirà a procedir a la baremació dels mèrits al·legats i dels documents presentats pels aspirants.  
2. El nomenament dels membres de la Comissió correspon a la Direcció General d'Ocupació i Formació, que podrà delegar aquesta actuació en el Servei de Centres de Formació Professional per a l'Ocupació, la composició del qual és:  
- El director del centre de formació, que presidirà la comissió.  
- El cap d'estudis, que farà les funcions de secretari.  
- Un tècnic del centre.  
3. En els supòsits de vacant, absència o malaltia del director, les funcions de president seran exercides pel membre que ocupe la direcció d'estudis del centre, inclosa la facultat de proposar els tècnics necessaris per a completar la xifra de tres membres que, en tot cas, hauran d'existir en la comissió, i també els suplents corresponents. Igualment, podrà atribuir les funcions de secretari a un dels membres restants.  
  
4. En aquelles especialitats formatives les peculiaritats de les quals així ho requerisquen, i a petició del president de la Comissió de Valoració, podrà participar-hi personal d'altres centres de formació amb coneixement o experiència en aquestes especialitats. Així mateix, i a fi de prestar l'assessorament escaient, es podrà requerir la presència de docents dels CIPFP i recórrer a col·laboradors externs al SERVEF.  
  
En aquests casos, el nomenament es realitzarà d'acord amb allò que s'ha assenyalat en l'apartat 2 anterior.  
  
Seté. Criteris per a l'ordenació dels candidats  
1. Un cop examinada i baremada la documentació aportada pels candidats i després d'haver-se atorgat la puntuació corresponent a cada un dels mèrits al·legats, aquestes s'han de sumar i tot seguit caldrà confeccionar una llista per cada una de les especialitats oferides, on s'ordenaran els aspirants de major a menor puntuació total obtinguda.  
2. En cas d'empat entre dos o més aspirants, l'ordre de prioritat s'ha d'establir d'acord amb els criteris següents:  
a) Tindrà preferència el candidat que haja obtingut major puntuació en l'apartat d'experiència professional.  
b) Si persisteix l'empat, caldrà desfer-lo a favor de qui haja obtingut major puntuació en l'apartat d'experiència docent.  
c) Si en aplicació dels anteriors criteris l'empat romanguera i aquest fóra entre persones de distint sexe, es decidiria a favor del sexe femení, sempre que estiga infrarepresentat dins del col·lectiu de persones que formen part del sondeig en l'especialitat formativa corresponent.  
  
d) Finalment, si prossegueix l'empat, aquest s'haurà de resoldre tenint en compte la lletra resultant del sorteig realitzat per la conselleria competent en matèria de funció pública per a determinar l'ordre d'actuació dels aspirants en cada una de les proves selectives d'ingrés que se celebren durant l'any, en compliment de l'article 17.1 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la Funció Pública valenciana.  
3. Així mateix, s'ha d'incloure una relació d'aquells aspirants que hagen sigut exclosos de la llista corresponent, amb indicació expressa de les causes que han motivat una tal decisió.  
  
Huité. Publicació de llistes i baremacions  
1. La Comissió Avaluadora ha de donar publicitat en la pàgina web del SERVEF al resultat de la valoració provisional de candidats admesos amb el detall de la puntuació obtinguda per cada un d'ells, i també de la relació provisional de sol·licitants exclosos per no complir els requisits mínims; s'hauran d'especificar les causes d'exclusió i es concedirà un termini de 10 dies, que comptarà a partir d'aquesta publicació, a fi que els candidats puguen presentar les reclamacions que estimen oportunes amb relació a la puntuació atorgada o amb els motius d'exclusió.  
  
Per a poder ser admesos, els candidats hauran d'obtindre un mínim de dos punts sumant el total dels obtinguts en aplicació dels mèrits computables que s'assenyalen en el barem d'experts docents que s'especifiquen en l'annex VII de la present resolució.  
2. Una vegada examinades les reclamacions presentades, la Comissió de Valoració haurà de pronunciar-se sobre l'estimació o desestimació i, si és el cas, haurà de confeccionar les relacions definitives de candidats inclosos i exclosos, d'acord amb els criteris que s'indiquen en el punt precedent, i es s'hauran de publicar en la forma indicada en l'apartat anterior, amb la qual cosa es considerarà efectuat el tràmit de notificació de la resolució de les al·legacions.  
Contra les relacions definitives d'admesos i exclosos, podrà interposar-se un recurs d'alçada en el termini d'un mes a comptar des de la publicació en la pàgina web del SERVEF, davant de la Direcció General d'Ocupació i Formació, o bé davant de la Comissió de Valoració que va dictar l'acte, que el remetrà a aquella; tot això, de conformitat amb el que disposen els articles 112, 115, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
3. Les llistes resultants d'aquest procés s'hauran de remetre al Servei de Centres de Formació Professional per a l'Ocupació, que s'encarregarà d'atendre les sol·licituds de designació d'experts docents formulades pels centres de formació, i també de la gestió d'aquells. Aquests llistats serviran per a tots els cursos de l'especialitat formativa sondejada que se celebren durant l'any 2017 en cada província.  
  
  
Nové. Procediment per a la designació de candidats  
1. El centre de formació que necessite un formador per a l'ensenyament de l'especialitat de què es tracte ha de sol·licitar al Servei de Centres de Formació Professional per a l'Ocupació la designació del candidat que corresponga per ordre de puntuació en la llista de l'especialitat del correlatiu àmbit provincial.  
2. El Servei de Centres de Formació Professional per a l'Ocupació haurà de comunicar telefònicament i mitjançant comunicació electrònica al candidat la proposta de contractació, que disposarà de dos dies hàbils per a acceptar-la o rebutjar-la.  
Aquesta decisió, la manifestació de la qual podrà realitzar-se en aquella primera comunicació, s'ha de formalitzar preferentment utilitzant el seu correu electrònic, sense perjudici de servir-se de qualsevol dels mitjans especificats en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
Als efectes de comunicacions, en la fase corresponent al requeriment de documentació als candidats per a la baremació, se'ls sol·licitarà autorització expressa per a practicar les que procedisca utilitzant el correu electrònic i es relacionarà d'ara en avant per aquesta via amb aquells que manifesten el seu consentiment.  
3. Si s'esgota la llista provincial corresponent a l'especialitat de crida i existeixen formadors de la mateixa especialitat en una altra o altres províncies, amb caràcter extraordinari, abans d'iniciar novament el procediment de selecció d'experts docents assenyalat en el punt segon d'aquesta resolució, el Servei de Centres de Formació Professional per a l'Ocupació, després de la consulta amb els centres que puguen veure's afectats, podrà acudir a aquelles llistes d'altres províncies per designar docents disponibles, sempre que amb això no es perjudique les necessitats de formadors d'aquelles.  
4. Quan després d'haver-se cursat pels centres de formació diverses peticions de designació de formadors i per l'ordre de prelació corresponga a un mateix docent impartir simultàniament més d'una especialitat o mòdul formatiu, serà aquest qui optarà per l'acció formativa que desitja impartir, i es considerarà causa justificada de renúncia el rebuig a la resta de llocs de treball oferits, i, en conseqüència, serà desactivat en les llistes corresponents en els termes que estableix el punt següent.  
  
  
Desé. Activació i desactivació en la llista de l'expert docent  
1. Un cop s'haja acceptat l'oferta de contractació i durant la seua vigència, el formador contractat quedarà desactivat de totes les llistes en què es trobe incorporat, la qual cosa suposarà que no podrà rebre ni acceptar unes altres possibles propostes de contractació a què puga concórrer, i es reactivarà novament en el mateix ordre que ocupava en aquelles llistes, una vegada finalitzat el contracte.  
2. El contracte s'efectuarà pel temps establit per a l'ensenyament de l'acció formativa de què es tracte. No obstant això, el Servei de Centres de Formació Professional per a l'Ocupació, amb la proposta prèvia del director del centre d'ensenyament, podrà incrementar la duració fins en un 10 % del període previst, a fi de contemplar les fases de preparació i finalització o conclusió de l'acció formativa i, si és el cas, el temps de dedicació a la recerca d'empreses per a la formació en centres de treball (FCT) o realització de les pràctiques professionals no laborals (PPNL) de l'alumnat.  
  
Onzé. Renúncia al lloc de treball oferit  
1. Els experts docents integrants de les llistes han d'acceptar les ofertes que els formule el Servei de Centres de Formació Professional per a l'Ocupació.  
2. La renúncia injustificada als llocs de treball oferits suposa la baixa immediata en totes les llistes en què es trobe incorporat. S'equipararà en els seus efectes a la renúncia injustificada la falta de resposta de l'expert docent a l'oferta de contractació en el termini de dos dies hàbils a comptar des de l'endemà de la comunicació de la proposta de contractació, o la falta de presa de possessió del lloc oferit.  
  
3. Es consideraran causes justificades de renúncia als llocs de treball oferits (cosa que ha de ser valorada pel Servei de Centres de Formació Professional per a l'Ocupació) les següents:  
a) Trobar-se en situació d'incapacitat temporal.  
b) Estar gaudint de maternitat o paternitat o trobar-se en alguna de les situacions de risc durant l'embaràs o la lactància natural, de conformitat amb el que estableixen els capítols VI, VII, VIII i IX del títol II del text refós de la Llei general de la Seguretat Social, aprovat pel Reial decret legislatiu 8/2015, de 30 d'octubre.  
  
c) El compliment d'un deure públic inexcusable, que resulte incompatible amb l'exercici de les seues funcions.  
d) Causa de força major o cas fortuït, que impedisca l'exercici de les tasques pròpies del lloc oferit.  
e) Estar donat d'alta com a treballador per compte propi o tindre una relació laboral per compte d'altri en vigor, o estar matriculat en un centre i cursant estudis de caràcter oficial, quan això supose la impossibilitat d'exercir les funcions pròpies del lloc per incompatibilitat.  
f) Atenció d'un familiar que es tinga a càrrec seu, fins al segon grau de consanguinitat o afinitat que, per raons d'edat, accident o malaltia, no puga valdre's per si mateix i no exercisca cap activitat retribuïda.  
  
g) Que l'especialitat que s'haja d'ensenyar es realitze en una província distinta a la de la seua residència.  
h) Qualssevol altres causes d'origen legal o material que impossibiliten objectivament l'exercici efectiu de les funcions del lloc de treball i no tinguen l'origen en un dret d'opció de l'expert docent.  
En aquests supòsits el docent serà desactivat de totes les llistes en què es trobe incorporat, fins que es produïsca el cessament de les causes que van motivar aquesta situació, que hauran de ser comunicades al Servei de Centres de Formació Professional per a l'Ocupació, en el termini de 5 dies des de la desaparició, moment a partir del qual es tornarà a activar, i s'incorporarà en l'ordre de puntuació que ocupava en aquelles.  
  
4. Mentres no es produïsca la firma del contracte i, en absència de relació contractual vigent, els docents no tindran accés com a tals a les instal·lacions del centre de formació.  
5. La contractació de docents per a l'ensenyament de qualsevol especialitat o mòdul formatiu a través d'aquest procediment no suposarà la incorporació automàtica al fitxer d'experts docents vigent o que, si és el cas, puga crear-se, sense perjudici que això procedisca mitjançant el compliment dels tràmits i condicions establides en la disposició de caràcter general reguladora.  
  
Dotzé. Actualització i publicació de les llistes de formadors  
Les designacions d'experts docents per a l'ensenyament de les accions formatives, i també qualsevol altra incidència que s'escaiga, d'acord amb el que estableixen les disposicions contingudes en la present resolució, a l'activació o desactivació dels formadors en les llistes corresponents, produiran l'actualització automàtica, que serà duta a terme pel Servei de Centres de Formació Professional per a l'Ocupació, i es publicarà en la pàgina web del SERVEF, amb la freqüència en què aquelles es vagen produint.  
  
Tretzé. Vigència transitòria d'anteriors llistes  
1. Les llistes constituïdes a l'empara de la Resolució de 30 de març de 2016, i la correcció d'errors, per a aquelles accions formatives coincidents amb les programades pels centres SERVEF de Formació en el present exercici 2017, es recuperaran sense que s'aplique el sistema determinat en el punt nové d'aquella.  
A aquest efecte, es prendran com a punt de partida les llistes que amb caràcter definitiu incloïen els candidats admesos i exclosos amb la seua corresponent puntuació, als quals se'ls atorgarà el termini de 10 dies hàbils, des de la data de la seua nova publicació en la pàgina web del SERVEF, perquè actualitzen els mèrits al·legats al seu dia en el primer cas, i perquè, si s'escau, esmenen les causes que van motivar-ne l'exclusió en el segon.  
2. Un cop obert el termini esmentat, els formadors inclosos en aquelles llistes podran remetre al centre SERVEF de Formació indicat en la web tant l'actualització de mèrits com les al·legacions i els documents que acrediten que han desaparegut les causes que van donar lloc a la seua exclusió, a fi que la Comissió Avaluadora procedisca a l'examen, la valoració i, si és el cas, la reordenació dels candidats inclosos en aquelles, que seran novament publicades en els termes esmentats i contra les quals procedirà interposar el recurs previst en l'apartat 2 del punt huité de la present resolució.  
  
Catorzé. Naturalesa transitòria de la contractació  
Donat el caràcter conjuntural que posseeix la programació de la formació per a l'ocupació en els centres de formació titularitat del SERVEF, que queda patent a través de la variabilitat que aquesta programació experimenta d'un exercici a un altre, com a resultat del procés de detecció de necessitats que periòdicament realitza la Direcció General d'Ocupació i Formació, és per això que es considera idònia la subscripció de contractes laborals temporals amb els formadors seleccionats mitjançant el procediment ací regulat per a l'ensenyament d'aquesta modalitat de formació.  
Així mateix, i d'acord amb el que estableix el punt primer, l'objecte d'aquesta resolució és articular el règim transitori de contractació dels experts docents fins a l'aprovació de la disposició de caràcter general reguladora del fitxer d'experts docents i la constitució del nou, la qual cosa incideix novament en la idoneïtat de la contractació temporal per part del SERVEF per a l'ensenyament de cursos de formació professional en els centres de formació de titularitat de la Generalitat.  
  
  
Quinzé. Protecció de dades personals  
L'ús de les dades subministrades al Servei Valencià d'Ocupació i Formació pels candidats i els experts docents se sotmet al que estableix la Llei orgànica 15/1999, de 13 de desembre, de protecció de dades de caràcter personal.  
  
Contra aquest acte, que esgota la via administrativa, els interessats poden interposar un recurs contenciós administratiu en el termini de dos mesos, a comptar des de l'endemà de la publicació, davant del jutjat contenciós administratiu competent, d'acord amb el que estableixen els articles 8.3, 14 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan en el termini d'un mes, computat en els termes ja mencionats, segons el que disposen els articles 123 i 124 de la Llei 39/2015, d'1 d'octubre, de procediment administratiu comú de les administracions públiques, tot això sense perjudici que es puga interposar qualsevol altre recurs que s'estime procedent.  
  
  
València, 26 d'abril de 2017.- El director general del SERVEF: Enric Nomdedéu i Biosca.  
  
  
ANNEX I  
Relació d'especialitats en situació de baixa en el catàleg d'especialitats del SPEE que afecten el fitxer d'experts docents  
  
CODI ESPECIALITATS BAIXA  
ADGA10 EMPLEAT D'OFICINA 30/03/12  
ADGA30 ADMINISTRATIU COMERCIAL 30/03/12  
ADGA40 ADMINISTRATIU COMPTABLE 31/12/10  
ADGC02 APLICACIONS INFORMÀTIQUES DE GESTIÓ 30/03/12  
ADGC30 ASSISTENT DE GESTIÓ IMMOBILIÀRIA 31/12/15  
ADGI01 ANGLÉS: ATENCIÓ AL PÚBLIC 30/12/16  
ADGI03 ALEMANY: ATENCIÓ AL PÚBLIC 30/12/16  
ADGS10 TÈCNIC ADMINISTRATIU D'ASSEGURANCES 31/12/14  
AFDB40 MONITOR ESPORTIU 30/12/16  
AGAO20 FLORISTA 31/01/11  
AGAO50 JARDINER 31/12/09  
ARGD10 TÈCNIC AUXILIAR EN DISSENY GRÀFIC 31/12/12  
ARGD40 TÈCNIC AUXILIAR EN DISSENY   
D'INTERIORS 30/12/16  
ARGE30 GRAFISTA/MAQUETISTA 31/12/15  
ARGI30 IMPRESSOR D'ÒFSET D'UN COLOR (FULL) 30/03/12  
ARGM30 CONFECCIONADOR DE PRODUCTES DE CARTÓ 31/10/08  
ARGS40 ENQUADERNADOR INDUSTRIAL 31/12/12  
ARTC10 TERRISSER CERAMISTA 31/12/12  
ARTV30 DECORADOR D'OBJECTES DE VIDRE 31/12/12  
COMX01 TÈCNIC DE COMERÇ EXTERIOR 31/12/12  
ELEL10 ELECTRICISTA D'EDIFICIS 30/03/12  
ELEN20 INSTAL·LADOR D'EQUIPS I SISTEMES DE COMUNICACIÓ 30/03/12  
ELEN24 INSTAL·LADOR DE LÍNIES I EQUIPS DE COMUNICACIÓ 01/01/03  
ELER10 ELECTRICISTA DE MANTENIMENT 30/03/12  
ELET10 ELECTRÒNIC DE MANTENIMENT 31/12/14  
ELET14 MANTENIDOR DE SISTEMES INDUSTRIALS DE PRODUCCIÓ AUTOMÀTICA 30/12/16  
ENAE20 INSTAL·LADOR DE SISTEMES D'ENERGIA SOLAR TÈRMICA 31/12/09  
ENAT30 OPERADOR DE SISTEMES DE DISTRIBUCIÓ D'AIGUA 31/12/09  
EOCA10 PINTOR 31/12/14  
EOCI10 LLANTERNER 31/12/15  
EOCI30 INSTAL·LADOR DE GAS 31/12/15  
EOCL10 OBRER 31/12/10  
EOCT20 AUXILIAR TÈCNIC D'OBRA 31/12/14  
EOCT30 AUXILIAR TÈCNIC DE TOPOGRAFIA 31/12/12  
EOCT32 PRÀCTIC EN TOPOGRAFIA PER A OBRA URBANA 31/12/14  
EOCT70 ENCARREGAT EN OBRA D'EDIFICACIÓ 31/12/15  
EOCT80 ENCARREGAT D'OBRA CIVIL 31/12/15  
FCOA03 MEDI AMBIENT EN AGRICULTURA 30/12/16  
FCOA04 CONEIXEMENTS DEL MEDI NATURAL I AVALUACIÓ DE RISCS   
MEDIAMBIENTALS 30/12/16  
  
FCOA05 INCIDÈNCIA AMBIENTAL DE LA INDÚSTRIA QUÍMICA 30/12/16  
FCOA06 TRACTAMENT D'AIGÜES EN LA INDÚSTRIA DE L'ASSAONAT 30/12/16  
FEEE10 ELECTRICISTA INDUSTRIAL 30/03/12  
FMEL30 FUSTER METÀL·LIC I DE PVC 31/12/15  
FMEL40 MUNTADOR D'ESTRUCTURES METÀL·LIQUES 31/12/15  
FMEL50 SOLDADOR D'ESTRUCTURES METÀL·LIQUES LLEUGERES 31/12/12  
FMEL60 SOLDADOR D'ESTRUCTURES METÀL·LIQUES PESADES 31/12/12  
FMEM20 AJUSTADOR MECÀNIC 30/03/12  
FMEM30 MATRICER MOTLLISTA 30/03/12  
FMEM40 OPERADOR DE MAQUINA FERRAMENTA 31/12/12  
FMEM50 TORNER FRESADOR 30/03/12  
XUOZ88 DCNVNTREHM-VVXRRIVANMD DE MÀQUINES FERRAMENTES AMB CNC 30/12/15  
HOTA30 CAMBRERA DE PISOS 31/12/09  
HOTF10 HOSTESSA / AUXILIAR DE CONGRESSOS 30/12/16  
HOTN10 ANIMADOR TURÍSTIC 30/12/16  
HOTR20 CUINER 31/12/09  
HOTR40 CAMBRER/A DE RESTAURANT BAR 31/12/10  
HOTR70 AJUDANT DE CUINA 31/12/10  
IFCI10 PROGRAMADOR D'APLICACIONS INFORMÀTIQUES 31/12/14  
IFCI20 TÈCNIC DE SISTEMES   
MICROINFORMÀTICS 30/03/12  
IFCX0304 DISSENY DE PÀGINES WEB 31/12/12  
IMAC10 MANTENIDOR D'AIRE CONDICIONAT I FLUIDS 31/12/10  
IMAF10 FRIGORISTA 31/12/10  
IMAF13 INSTAL·LADOR DE CLIMATITZACIÓ 31/12/15  
IMAN10 MECÀNIC DE MANTENIMENT 30/03/12  
IMAN15 MECÀNIC DE MANTENIMENT  
 PNEUMÀTIC 30/12/16  
IMAN20 ELECTROMECÀNIC DE MANTENIMENT 31/12/15  
MVPD46 SAOSMW-UMWKMBMQ D'IMATGE 30/03/12  
IMSI40 TÈCNIC DE SO 31/12/15  
IMSI70 FOTÒGRAF 30/03/12  
IMSI80 OPERADOR DE CÀMERA 30/03/12  
INAP10 FORNER 31/12/10  
INAP20 PASTISSER 30/03/12  
MAMM30 MECANITZADOR DE FUSTA I TAULERS 30/12/09  
MAMM40 OPERADOR D'ARMAT I MUNTATGE DE FUSTERIA I MOBLE 30/03/12  
MFLM19 MGYOJGMVJSHIE-QFGRGDS 30/03/12  
MAMM60 TAPISSER DE MOBLES 31/12/15  
MAMS10 FUSTER 30/12/09  
MAMS40 EBENISTA 31/12/15  
MAMX02 OPERADOR MÀQUINES DE CONTROL NUMÈRIC PER A INDÚSTRIES DE   
LA FUSTA 31/01/11  
QUIB10 OPERADOR DE PLANTA QUÍMICA 31/12/09  
SANC30 AUXILIAR D'INFERMERIA EN GERIATRIA 31/12/07  
SSCF10 FORMADOR OCUPACIONAL 31/12/12  
SSCS20 MONITORA D'EDUCACIÓ AMBIENTAL 31/12/14  
TCPC10 PATRONISTA DE CALÇAT 31/12/14  
TCPC20 TALLADOR DE CUIRO, DAVANT DE I NAPA 31/12/14  
PERM34 TEUBFOAOCB-RYYFBSG DE CUIRO, ANT I NAPA 31/12/14  
TCPC40 MUNTADOR DE CALÇAT 31/12/14  
TCPC50 ARRANJADOR DE CALÇAT 31/12/14  
TCPF30 MAQUINISTA DE CONFECCIÓ INDUSTRIAL 31/12/14  
TCPM20 MARROQUINER INDUSTRIAL 31/12/14  
TMVC06 TRANSPORT DE MERCADERIES PERILLOSES PER CARRETERA 31/12/15  
TMVD10 MECÀNIC DE VEHICLES DE DOS I TRES RODES 31/12/12  
TMVE10 MECÀNIC DE VEHICLES LLEUGERS 30/03/12  
TMVE40 ELECTRICISTA /ELECTRÒNIC DE   
VEHICLES 30/03/12  
TMVE50 TÈCNIC EN DIAGNOSI DE VEHICLES 31/12/12  
TMVH10 XAPISTA PINTOR DE VEHICLES 30/03/12  
VICB10 OPERADOR DE MÒLTA I ATOMITZAT 31/12/12  
VICB20 OPERADOR DE PREMSAT I ASSECAT PER   
A LA FABRICACIÓ DE TAULELLS   
CERÀMICS 01/07/07  
VICB30 OPERADOR D'APLICACIÓ D'ESMALTS   
PER A LA FABRICACIÓ DE TAULELLS CERÀMICS 01/07/07  
VICB40 OPERADOR DE COCCIÓ DE TAULELLS CERÀMICS 28/12/07  
VICB60 ELABORADOR DE PANTALLES SERIGRÀFIQUES PER A LA FABRICACIÓ DE TAULELLS CERÀMICS 31/12/12  
VICB70 AUXILIAR DE LABORATORI DE DESENVOLUPAMENT I CONTROL DE PRODUCTES CERÀMICS 31/12/14  
VICC10 OPERADOR DE FABRICACIÓ DE CERÀMIQUES ESPECIALS 31/12/14  
  
  
  
  
ANNEX II  
Centres SERVEF d'ocupació que realitzen els sondejos  
Provincials d'experts docents  
  
- Alacant: Centre SERVEF d'Ocupació Sant Joan Bosco. Carrer Sant Joan Bosco, 15. 03577 Alacant.  
  
- Castelló: Centre SERVEF d'Ocupació Historiador Viciana. Carrer Historiador Viciana, 8. 12729 Castelló de la Plana.  
  
- València: Centre SERVEF d'Ocupació Arts Gràfiques. Carrer d'Arts Gràfiques, 3. 46239 València.  
  
  
  
  
  
ANNEX IV  
Annex relatiu al requisit metodològic per a l'oferta d'ocupació del curs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
El present annex especifica els requisits que han de complir els candidats per a acreditar la competència docent. Els docents del curs, d'acord amb el que disposa l'article 13 del Reial decret 34/2008 de 18 de gener (actualitzat pel RD 1675/2010 i pel RD 189/2013) pel qual es regulen els certificats de professionalitat, hauran d'acreditar estar en possessió del certificat de professionalitat de formador ocupacional o el de docència de la formació professional per a l'ocupació excepte que complisquen un d'aquests requisits.  
  
1. Estar en possessió de les titulacions universitàries oficials de llicenciat en Pedagogia, Psicopedagogia o Mestre en qualsevol de les especialitats, d'un títol universitari de graduat en l'àmbit de la Psicologia o de la Pedagogia o d'un títol universitari oficial de postgrau en els esmentats àmbits.  
2. Estar en possessió del Certificat d'Adaptació Pedagògica (CAP), o dels títols professionals d'Especialització Didàctica i Certificat de Qualificació Pedagògica.  
3. Estar en possessió del Màster Universitari habilitant per a l'exercici de les professions regulades de Professor de l'ESO, de Batxiller, de Formació Professional i Escoles Oficials d'Idiomes.  
4. Acreditar experiència docent contrastada de com a mínim 600 hores en els últims 10 anys.  
  
  
  
  
ANNEX V  
  
Un cop reunida la Comissió de Valoració als efectes de seleccionar experts docents per a l'ensenyament de l'especialitat \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a la província de \_\_\_\_\_\_\_\_\_\_\_\_\_\_ i després d'examinar la llista dels demandants d'ocupació remesa pel Centre d'Ocupació d \_\_\_\_\_\_\_\_\_\_\_\_\_\_\_\_\_\_\_\_\_, com a resultat del sondeig realitzat s'observa que el candidat que se cita és inadequat per a l'ensenyament d'aquesta especialitat, tot això, basant-se en els motius que se citen a continuació:  
  
  
DNI COGNOMS NOM  
   
  
  
MOTIU  
   
   
   
   
   
   
   
  
  
.........................,...... d........................... de 2017  
  
El president de la Comissió de Valoració  
  
  
Firma.................................................. El cap d'estudis  
  
  
  
Firma...............................................  
El tècnic de la Comissió de Valoració  
  
  
  
Firma..............................................   
  
  
  
ANNEX VII  
Criteris per a la baremació de mèrits dels experts docents  
  
No es considerarà computable com a mèrit l'experiència professional, docent o formació, presa en consideració per a l'acreditació del compliment dels requisits necessaris per a causar alta en el sistema d'experts docents, sense perjudici que puguen valorar-se altres titulacions i o acreditacions, d'entre les que se citen en el punt 2.a de l'apartat 2 del present annex i d'acord amb els criteris establits per a cada una d'aquelles.  
  
1. Experiència Professional I Docent (fins a un màxim de 5,5 punts)  
  
1.A. Experiència professional adquirida en els últims 5 anys (fins a un màxim de 2,5 punts)\*  
a) per dia complet: 0,0020 punts  
  
\* Es considerarà com a tal aquella experiència que es corresponga directament amb les realitzacions professionals o capacitats arreplegades en les corresponents unitats de competència a què s'associe la formació específica de l'especialitat. Als dits efectes es prendrà com a referència el que estableixen els corresponents certificats de professionalitat; en absència dels mateixos i de qualificació professional, amb les capacitats pròpies de l'especialitat conformement amb la classificació nacional d'ocupacions utilitzada pel Sistema d'Informació dels Serveis Públics d'Ocupació.  
En els supòsits de jornada parcial es computarà de conformitat amb el nombre de dies cotitzats complets consignats en l'informe de vida laboral emés per la Tresoreria General de la Seguretat Social.  
En cap cas serà computable com a mèrit l'experiència professional que no done lloc a la seua inclusió en la corresponent certificació de la Tresoreria de la SS, de l'Institut Social de la Marina o de la mutualitat a què estigueren afiliats, a excepció de voluntaris i becaris.  
  
1. B. Experiència docent en l'àmbit de l'àrea professional (fins a un màxim de 3 punts)\*  
b.1) Per cada hora impartida en cursos de formació per a l'ocupació: 0,0015 punts  
b.2) Per cada dia treballat en l'àmbit de la formació professional del sistema educatiu de formació professional per a l'ocupació en alternança: 0,0032 punts  
  
\*Aquesta experiència es valorarà en l'àmbit de l'àrea professional associada a l'especialitat formativa tant dins de l'àmbit de la formació professional del sistema educatiu com del subsistema de formació professional per a l'ocupació.  
En cap cas seran computables com a mèrit, l'experiència docent que no done lloc a la seua inclusió en la corresponent certificació de la Tresoreria General de la Seguretat Social, de l'Institut Social de la Marina o de la Mutualitat a què estigueren afiliats, a excepció de voluntaris o becaris.  
  
2. Formació (Fins a un màxim de 3 punts)  
2.A. Titulació i/o acreditació (màxim 1 punt)  
a.1) Titulació de formació professional, arts plàstiques i disseny i esportistes de grau superior i equivalents; títols propis universitaris de duració igual o superior a 2 anys: 0,25 punts.  
a.2) Titulació corresponent a Graus universitaris de 240 crèdits ECTS, diplomats universitaris, títols propis universitaris d'expert o especialista i semblants: 0,50 punts.  
a.3) Titulacions corresponents a Graus universitaris de més de 240 crèdits ECTS llicenciats, especialitats en Ciències de la Salut pel sistema de residència, i semblants, i ensenyances de màsters universitaris de fins a 60 crèdits ECTS o 1.500 hores: 0,75 punts.  
a.4) Títols corresponents a doctorat i ensenyances de màsters universitaris de més de 60 crèdits ECTS o més de 1.500 hores: 1 punt.  
  
2.B. Formació directament relacionada amb l'especialitat (màxim 1 punt)  
b.1) Cursos de contingut directament relacionats amb l'especialitat i finalitzats en data presentació de la sol·licitud amb una duració mínima de 15 hores...0,0010 punts/hora.  
b.2) Titularitat del carnet o acreditació professional, l'obtenció del qual habilita l'especialitat. A impartir: 0,5 punts.  
  
2.C. Formació complementària (fins a un màxim de 0,5 punts)\*.  
c) Cursos de com a mínim 50 hores de duració el contingut del qual siga complementari de l'especialitat i finalitzats a la data de presentació de la sol·licitud...0,0005 punts/hora.  
  
\*Por estar en possessió de diplomes, o certificats expedits per entitats o organismes públics, per entitats que hagen impartit la formació per delegació d'aquests, o entitats privades habilitades per a això corresponents a cursos de formació professional amb aprofitament, el contingut de la qual siga complementari de l'especialitat i finalitzats a la data de presentació de la sol·licitud. Als dits efectes, es consideraran matèries complementàries, llevat que constituïsquen la competència essencial de l'especialitat, les següents:  
- Igualtat de gènere.  
- Emprenedoria i autoocupació de caràcter general o en el sector de referència de l'especialitat.  
- Sostenibilitat ambiental.  
- Economia social.  
- Tecnologies de la informació i comunicació.  
- Prevenció de riscs professionals.  
- Habilitats socioprofessionals i orientació laboral.  
- Metodologia didàctica.  
  
2.D. Valencià (fins a un màxim de 0,5 punts) \*  
d.1) Certificat de coneixements oral: 0,10 punts  
d.2) Certificat de grau elemental: 0,20 punts  
d.3) Certificat de grau mitjà: 0,30 punts  
d.4) Certificat de grau superior: 0,50 punts  
  
\*Solament es computarà el certificat de major nivell  
  
3. Entrevista (Fins a un màxim de 1,5 punts)  
Es valoraran els aspectes següents:  
- 3.1) Actitud cap al lloc: 0,3 punts  
- 3.2) Coneixement del programa i el maneig de l'equipament: 0,3 punts  
- 3.3) Iniciatives d'inserció de l'alumnat: 0,3 punts  
- 3.4) Metodologia que utilitzaria i avaluació de l'alumnat (coneixements i actituds): 0,4 puntos  
- 3.5) Iniciatives de seguretat i salut laboral: 0,2 punts